**Vysvetlenie súťažných podkladov   č. 3**

žiadam Vás o vysvetlenie súťažných podkladov :  
  
OBJEKTY : P1, P2, P3 – PAVILÓN P1, PAVILÓN P2, PAVILÓN P3  
Otázka č.1  
V predmetných pavilónoch vo výkaze výmer nie je vykázaná žiadna dodávka a montáž oplechovania parapetov, atikových plechov, odvodňovacích žľabov, zvodov a kotlíkov. Nie je vykázaná dodávka a montáž podkladovej konštrukcie atiky z OSB dosiek, ani dodávka a montáž interiérových parapetov okien.  
Vo výkaze výmer ku kontaktným zatepľovacím systémom chýbajú rohové lišty, soklové zakladacie lišty, okenný a dverový dilatačný profil, nadokenný profil s okapničkou.

**Odpoveď:**

*Do výkazu výmer boli doplnené spomínané chýbajúce klampiarske výrobky a lišty.*

Otázka č.2  
Žiadame zosúladiť popis, výmery a merné jednotky montáže a dodávky nového exteriérového sokla výšky 500mm. V prípade objektu P1 je montáž sokla z obkladačiek na bežné metre /viď pol.č.113 vo výkaze výmer 52,31m´/. V objekte P2 je montáž sokla z obkladačiek na m2 /viď pol.č.90 vo výkaze výmer 21,005m2/. V objekte P3 je montáž sokla z obkladačiek na bežné metre /viď pol.č.124 vo výkaze výmer 60,15m´/. Montáž sokla výšky 500mm sa oceňuje na m2 nie na m´.  
Pre ocenenie špecifikácie obkladu sokla potrebujeme upresniť druh, farebnosť, rozmer obkladu a jeho kvalitu.  
"114 M 583840000300 Obklad nepravidelného tvaru - vápenec, priemer 100-150 mm, hrúbka 10-30 mm, (druh, farebnosť atď. upresní investor) m2"

**Odpoveď:**

*Výkaz výmer bol upravený. Pri sokli z dlažby vo vnútorných priestoroch sa montáž vykazuje v bežných m, materiál je v m2. Obklad vonkajších stien do výšky 500 m je montáž aj materiál vykázaná v m2. Materiál obkladu vonkajších stien 500 m bol vo výkaze zmenený a presnejšie špecifikovaný a zjednotený pre všetky pavilóny.*

OBJEKTY : P1, P2, P3, P4 – PAVILÓN P1, PAVILÓN P2, PAVILÓN P3, TECHNICKÝ PAVILÓN  
Otázka č.3  
Žiadame určiť množstvo /výmeru/ pre pol.č.1 Ostatné náklady stavby – nepredpokladané náklady vo výkaze výmer predmetných objektov

**Odpoveď:**

*Položka nebude predmetom verejného obstarávania. Položka nepredpokladané náklady stavby bola z výkazu výmer vymazaná.*

Otázka č.4  
Výkaz výmer v prípade poplatku za skladovanie odpadu obsahuje iba kategóriu 17 01 – betón, tehla, dlaždice. Vo výkazoch výmer Búracích prác a demolácie sú pritom odpady aj iných kategórií, napr. z demontovaných sadrokartónových priečok, povlakových podláh, oplechovania, elektromateriálov, svietidiel, zariaďovacích predmetov, vodovodných batérií, nábytku, drevených okien, skla, dverí a pod. Žiadame doplniť výkaz výmer predmetných objektov o chýbajúce kategórie.

**Odpoveď:**

*Do výkazu výmer boli doplnené ďalšie kategórie odpadov.*

OBJEKT : P4 – TECHNICKÝ PAVILÓN  
Otázka č.5  
Žiadame zosúladiť výkaz výmer, časť Dvere s Výpisom prvkov. Nesedia množstvá, materiál, popis.

**Odpoveď:**

*Výkaz výmer v časti dvere a zárubne v P4 bol skontrolovaný a upravený. V tomto prípade je potrebné sa držať výkazu výmer.*

OBJEKT P6 – SPEVNENÉ PLOCHY A OPLOTENIE  
Otázka č.6  
v ktorých položkách výkazu výmer Objektu P6 - Spevnené plochy a oplotenie sú započítané podkladové vrstvy CH02 Nový chodník z asfalt-betónu hr.70 mm? Máme za to, že sa vo výkaze výmer nenachádzajú, nakoľko nie sú vyšpecifikované ani vo výkrese č.02 Spevnené plochy – navrhovaný stav. Vo výkaze výmer sa nachádza len kryt :  
"58 K 22030640013040 Asfaltový betón vrstva obrusná AC 11 O v pruhu š. do 3 m z nemodifik. asfaltu tr. I, po zhutnení hr. 70 mm m2 411,160"  
VV 252,47+158,69 "CH02 411,160

**Odpoveď:**

*Pri chodníku CH02 sa jedná iba o výmenu vrchnej vrstvy chodníka. Chodník CH02 je existujúci, podkladné vrstvy zostávajú pôvodné.*

Otázka č.7  
V ktorej položke výkazu výmer je započítaný asfalt-betónový povrch CH04 59,49 m2. Vo výkaze výmer sme túto výmeru v položkách 57 a 58 nenašli.

**Odpoveď:**

*Pri chodníku CH04 je vo výkrese chyba v názve chodníka. Skladba chodníka CH04 bola vo výkrese uvádzaná správna. Chodník CH04 nie je asfaltový, je z betónovej dlažby, preto sa vo výkaze výmer nenachádza jeho plocha v položkách 57 a 58. Bol opravený výkres spevnených plôch a aj výkaz výmer upravený v časti spevnených plôch pre jednoznačnejšiu identifikáciu.*

Otázka č.8  
Opraviť vo výkaze výmer plochu u položky č.57 Asfaltový betón 464,95 m2. Táto plocha sa skladá zo skladby CH07 + CH09 t.j. 135,65+329,30=464,95 m2. U skladby CH07 135,65 m2 sa nejedná o asfaltový betón, ale o novú štrkovú plochu viď v.č.02, takže plocha 135,65 m2 by nemala byť do tejto výmery započítaná.

**Odpoveď:**

*Chodník CH07 je štrkový. Pri chodníku CH09 je vo výkrese spevnených plôch nesprávny názov chodníka, skladba je uvedená správne. Chodník CH09 nie je asfaltový, je z betónovej dlažby. Bol opravený výkres spevnených plôch o názvy chodníkov a aj výkaz výmer upravený v časti spevnených plôch o plochy štrkových plôch, asfaltových plôch a betónovej dlažby.*

Otázka č.9  
Opraviť kód a text položky poradové č.54 Podklad alebo kryt pre mlatový chodník z vápencovej drviny fr.0-4 mm .... 960,38 m2. V PD Spevnené plochy a oplotenie v.č.02 sa mlatový chodník nenachádza.  
Do výkresu č.02 Spevnené plochy - navrhovaný stav a príslušného výkazu výmer žiadame doplniť :  
skladbu a plochu CH02 nový chodník z asfalt-betónu hr.70 mm.  
u skladby CH04 doplniť hrúbku asfalt-betónového povrchu a vysvetliť, čo znamená : 275x dlažba na terasu ......................  
u skladby CH09 doplniť hrúbku asfalt-betónového povrchu a vysvetliť, čo znamená : 1515x dlažba na terasu 500x500 mm hr. 50 mm ..........

**Odpoveď:**

*Chodník CH02 je existujúci, mení sa iba vrchná vrstva. Pri chodníku CH04 a CH09 bol vo výkrese uvedený nesprávny názov chodníka. Skladby chodníkov CH04 a CH09 boli správne, nášľapná vrstva je z betónových dlaždíc.*